Tutlayt d allal i yessemres umaru akken ad yessaweḍ tiktiwin-ines d yizen yebɣa ad yini i imeɣri, maca yesɣarbal gar-as d yimeɣri; gar win yeɣran d win ur neɣri. Tanagalt tsseqdec deg-s tutlayt tafessast d tushilt i yesla ɣur yemma-s i tikkelt tamezwarut di tudert-ines1. Tesseqdec awalen n tmetti taqbaylit am udrar, tibḥirt, adrum, tala, tiregwa, tajmaɛit. Ban-d deg waṭas n yimdyaten deg ungal garasen:2  Idurar i as-yezzin i taddart-a, ur ɛlayit ara s waṭas, yerna beɛden.